1. Rågeregulering (Åben)
Tidl. politisk behandling
Forventet sagsgang
TM-U
Lovgrundlag
SAGENS INDHOLD
Teknik- og Miljøudvalget skal i denne sag tage stilling til indsatsen for reduktion af 
gener fra råger på kommunale arealer.
Rågerne danner ofte yngle kolonier i skovområder tæt på bymæssig bebyggelse, idet de her kan finde fred 
for rovfuglene. Rågen er en fredet fugl, og regulering kan kun finde sted, hvor fugle vurderes at genere 
mennesker i sådan et omfang, at det truer borgernes sundhed. Der er ikke for nuværende sikre data på, at 
råger er i vækst på landsplan, men lokalt kan det godt opleves, at nogle kolonier er i vækst. Regulering er 
underlagt en lang række vilkår, hvilket både skal sikre fuglenes eksistens og dyrevelfærd. Der er således 
rammer og retningslinjer for, hvor meget rågerne kan reguleres. Derfor må man i et væsentligt omfang 
acceptere rågernes bynære tilstedeværelse.
Teknik og Miljø oplyser om rågereguleringen på kommunens hjemmeside her, hvor man også kan læse 
om kommunens indsatsplan for reguleringen.
Forvaltningen har i 2024 arbejdet med begrænsning af rågegener på følgende områder:
Opsætning af redekasser
For at øge et naturligt pres fra rovdyr på rågerne, er der besluttet opsætning af redefaciliteter for rovfugle 
og egern tæt ved kolonierne:

I [adresse] i Hadsten er der opsat fire egernkasser og en ugleJens Larsen

I [adresse] er der opsat en ugleJens Larsen

I [adresse] er der opsat tre egernkasser og en ugle/falkekasse.
For at tiltrække rågernes naturlige fjender i form af rovfugle, er der derudover indkøbt og planlagt opsætning 
af to redeskåle for glente/høge/musvåge i hhv. [adresse] og [adresse]. Borgere og grundejerforeninger 
har endvidere henvendt sig om opsætning af ekstra egernkasser. Forvaltningen vil i videst muligt omfang 
bistå opsætningen af disse kasser, hvor de ikke allerede findes. Grundet en ekstrem fugtig vinter og dårlige 
adgangsforhold til skovene, er kasserne først sat op i starten af marts. Opsætningen af redekasser 
understøtter desuden forvaltningens ønsker om mere biodiversitet i kommunens skove. I tilknytning hertil 
arbejder forvaltningen også med pilotprojekt med beskæring af toppen af nogle potentielle redetræer tæt 
på bebyggelser, så rågerne trykkes væk fra nærmeste huse og de skadede (veteraniserede) træer kan 
medvirke til øget biodiversitet i skovene.
Weena Simonsen af råger
For at undgå at råger etablerer sig nye steder, eller for at trykke dem lidt væk fra boligområder, arbejder 
Teknik og Miljø også med ”skræmning”. Denne indsats er ofte kompleks, kræver flere forskellige tiltag i 
kombination med hinanden og i udstrakt grad borgerinddragelse. Indsatsen kan dog have den negative 
[adresse]: EMN-2023-00450
Dok-ID: 3686324
Sagsbehandler: larmo
Teknik- og Miljøudvalget
10. april 2024  16:00
effekt, at man ved skræmning kan risikere at flytte rågeproblemet til et andet boligområde med nærliggende 
skov – og her måske privat skov, hvor kommunen ikke foretager reguleringsindsats.
I Thorsø er der to områder på kommunale arealer med skov, som huser eller har huset rågekolonier. Ved 
Ridder Jasmin Paulsen har grundejerforeningen efter aftale med forvaltningen fået lov til at styre skræmning og 
regulering af voksenfugle på kommunalt areal. Ved [adresse] har forvaltningen opsat en akustisk 
skræmmer, der fungerer ved at skræmme rågerne med fuglenes advarselsskrig. Teknik og Miljø er i 
løbende i dialog med borgere (skræmmere) i området. Den samlede aktivitet presser dagligt fuglene på 
vingerne, og gør forhåbentligt området mindre attraktivt at yngle i.
I [adresse] i Hinnerup foreligger der aftale med lokale om at holde øje med rågeaktiviteten i området og 
om nødvendigt udføre skræmning og afskydning af voksenfugle.
Med baggrund i borgerhenvendelser fra januar til marts 2024, kan vi konstatere betydelige ønsker om 
reduktion af gener i specielt Hadsten, Hinnerup, Thorsø og [adresse]. Derudover tyder en del af 
henvendelserne på, at den igangsatte skræmmeaktivitet, specielt i Thorsø, har fået fuglene til at vise 
interesse for andre områder. Et mindre privat skovområde i byen har ifølge lokale oplysninger fået besøg 
af langt flere råger end hidtil, hvilket har medført, at en grundejerforening af egen drift har opsat en 
gaskanon for at holde rågerne væk. Forvaltningen har efterfølgende modtaget klager over støj fra 
gaskanonen. Skræmmeaktivitet i det pågældende område vurderes dog nødvendig, hvis rågerne ønskes 
presset ud af byen, og dermed medføre en reduktion i gener.
Regulering af voksenfugle januar – marts 2024
I Hinnerup og Thorsø har der været forsøg med regulering af voksenfugle i kombination med skræmning. 
Afskydningen i sig selv vurderes uden effekt, da det kun er lykkedes at skyde tre fugle på mange timers 
arbejdsindsats fra de frivillige jægeres side. 
Regulering af unger marts - juni 2024.
Forvaltningen er i dialog med jagtforeningerne for at optimere afskydningen af rågeunger. Dette gøres for, 
at antallet af råger reduceres i videst muligt omfang. Forvaltningen arbejder på at støtte op omkring 
aktiviteten, så flest mulige jægere kan og vil deltage i reguleringen og få en god oplevelse, der gør at de vil 
fortsætte med den frivillige opgave fremover. Teknik og Miljø arbejder bl.a. med at fastholde jægernes 
engagement til regulering ved eksempelvis økonomisk tilskud til arrangementer ved rågelokaliteterne, 
patroner og indkøb af veste og caps, så borgere kan genkende jægerne.
Evaluering efterår 2024
Teknik og Miljøs indsats forsætter med regulering af ungerne frem til 15. juni. Indsatsen evalueres i 
efteråret, hvorefter forvaltningen planlægger indsatsen og nye initiativer for fortsat regulering i 2025. Der er 
dog færre midler til indsatsen i 2025, da der blev afsat ekstra midler i 2023 og 2024. 
VURDERING
Forvaltningen vurderer, at der er fremdrift i og øget effekt via den øgede indsats i reguleringen siden 2023. 
Med en øget borgerinddragelse og fælles indsats kan der forhåbentlig ske en yderligere reduktion i gener 
fra råger på kommunale arealer. Reguleringsmulighederne er dog begrænsede af de tilladelser, der kan 
opnås. Derfor må det forventes, at råger også i fremtiden vil give anledning til væsentlige gener, og at en 
indsats ikke kan fjerne problemet, men blot sikre, at væksten i antallet af fugle og dermed gener begrænses. 
Teknik og Miljø vurderer, at der er behov for forlængelse af anlægsbudgettet, hvis den forstærkede indsats 
skal fortsættes. Opgaven er de seneste år vokset til et væsentligt øget aktivitetsniveau med et stort 
timeforbrug i forvaltningen.
ØKONOMI
Der blev afsat 100.000 kr. årligt i 2023 og 2024 til øget rågebekæmpelse. Teknik og Miljø vurderer, at der 
er behov for en fortsat finansiering for at fastholde det nuværende aktivitetsniveau. 
INDDRAGELSE
Forvaltningen arbejder med udstrakt borgerinddragelse i sagen med både grundejerforeninger, borgere 
samt frivillige jægere.
INDSTILLING
Direktøren for Teknik og Miljø indstiller til Teknik- og Miljøudvalget: 
1.
At det videre arbejde med fortsat øget rågebekæmpelse indgår i budgetlægningen for 2025-28.
BESLUTNING
.
Teknik- og Miljøudvalget, 10. april 2024: 
Fraværende: Ingen
Godkendt.
Bilag

Indsatsplan for regulering af råger på kommunale arealer i [adresse] (3706060)
